A PILISCSÉVI ARANYKAPU ÓVODA - BÖLCSŐDE

**BÖLCSŐDEI SZAKMAI PROGRAMJA**

**ÉS**

**MŰKÖDÉSI FELTÉTELEI**

**TARTALOMJEGYZÉK**

 Bevezetés 2

1. Jogi keretek 3

2. A bölcsőde definíciója és funkciói 4

3. A bölcsőde gondozás-nevelés jogi háttere, célja, irányelvei 5

4. A bölcsődei élet megszervezésének elvei 6

5. A bölcsődei gondozás-nevelés főbb helyzetei 7

6. A bölcsődei gondozás-nevelés tárgyi feltételei 9

7. A bölcsődei gondozás-nevelés személyi feltételei 9

8. Egészségmegőrzés mint bölcsődei feladat 10

9. A bölcsőde egészség, - baleset és munkavédelemmel kapcsolatos szabályai 10

10. A bölcsődei dokumentáció 11

11. Élelmezés 11

12. Érdekvédelem, panaszkezelés 12

13. Érvényességi rendelkezések 13

 1.számú melléklet: Megállapodás 14

**Bevezetés**

Piliscsév a fővárostól 40 km-re nyugatra, Komárom- Esztergom megyében, a Dorogi medence szélén fekvő, közel 2400 lélekszámú község.

A község szinte teljes infrastruktúrával rendelkezik, az úthálózat 90%-ban aszfaltozott, teljes egészében kiépített az ivóvíz-, a csatorna-, a telefon és a gázhálózat, valamint a kábeltelevíziós rendszer. A településen teljes mértékben biztosított az egészségügyi alapellátás, van háziorvos, gyermekorvos, védőnői szolgálat, önként vállalt feladatként fogszakorvos is működik. A gyermekeket többcélú intézmény óvoda-bölcsőde fogadja, / 3 óvodai, egy bölcsődei csoporttal/ és 8 osztályos általános iskola várja. Mindkét intézményben - nemzetiségi oktatás keretében - szlovák nyelvet is tanulnak a gyerekek.

Önkormányzatunk először 2009-ben alakította ki a bölcsődei csoportot az óvoda épületében, biztosította ezáltal a kisgyermekek napközbeni ellátását. Lehetővé téve ezzel, hogy az egyre növekvő számú kisgyermekes szülők gyerekük biztonságos ellátása mellett napközbeni munkát vállalhassanak.

Az eltelt évek alatt a jogszabályi változások miatt többször átalakult - volt önálló intézmény, majd társulás tagja, 3 éve pedig ismét önkormányzati fenntartásban egységes óvoda-bölcsődeként működött ez idáig.

Óvodánk és bölcsődénk falusi környezetben, tágas udvarral – a bölcsődének külön lekerített udvarrésszel – a település közepén helyezkedik el. A gyermekek nagy része Piliscsévről, egy-egy gyermek a környező településekről érkezik. Intézményünk barátságos, világos termekkel, tálaló konyhával rendelkezik. Tágas, gondozott udvarunkban esztétikus kültéri játékok találhatók. Termeink jól felszereltek, hűen tükrözik az adott csoport egyéni arculatát, mind a játékok, mind a szakmai felszereltség terén. Intézményünk nagy hangsúlyt fektet az érzelmi biztonságot nyújtó, szeretetteljes légkörre, a gyermekek fogadására.

Bölcsődei programunk szervesen kíván kapcsolódni óvodai programunkhoz.

A nevelési célok, a nevelés alapelvei, a tevékenységi formák hasonlóak, figyelembe véve az életkori sajátosságokat. A fő tevékenységi területek ugyanazok, de más hangsúlyt kapnak.

A nevelők az óvodáéval egyező nevelési elképzeléseket és értékeket kívánják közvetíteni, ezzel is megkönnyítve, hogy az óvodába lépés zökkenőmentes legyen.

**Gyermekkép**

Elfogadjuk az Országos Alapprogram által meghatározott elvet, miszerint minden gyermek külön személyiség; individuum és szociális lény egyszerre.

Fejlődő személyiség, akinek, sajátos, életkori és egyénenként változó testi és lelki szükségletei vannak.

Személyiségének szabad kibontakozásában a gyermeket körülvevő személyi és tárgyi környezet szerepe meghatározó.

A bölcsődében a nevelést – gondozást mindenben ehhez igazítjuk!

1. **JOGI KERETEK**
	1. **Szervezeti feltételek:**

A bölcsőde alapító okirattal rendelkező jogi személy, szakmai önállósággal bír.

A bölcsőde a ***PILISCSÉVI ARANYKAPU ÓVODA - BÖLCSŐDE*** mint többcélú közös igazgatású intézmény részeként működik, önálló szervezeti és szakmai egységeként. (15/1998.(IV. 30.) NM rendelet 35§ (4).

* 1. **Az intézmény székhelye: 2519 Piliscsév, Jubileum tér 1**
	2. **A fenntartó neve, székhelye:**

**PILISCSÉV KÖZSÉG ÖNKORMÁNYZATA 2519 Piliscsév, Béke utca 24.**

* 1. **Az alapító okirat száma: 1310-9/2016**
	2. **A nyitva tartás**

A bölcsőde nyitvatartási idejét a fenntartó határozza meg, figyelembe véve a bölcsődébe járó gyermekek szüleinek munkakezdését és befejezését, valamint a bölcsődéből a munkahelyre történő utazás, illetve visszautazás időtartamát.

Így a bölcsőde minimum nyitvatartási ideje : 10 óra

A ***PILISCSÉVI ARANYKAPU ÓVODA - BÖLCSŐDE***

 nyitvatartási ideje: hétfőtől péntekig **630-1630** óráig

Egy gyermek napi gondozása az alapellátás idejében a 12 órát nem haladhatja meg. Egyéb szolgáltatások működtetése a bölcsőde nyitva tartásához igazodik.

A bölcsődei gondozás-nevelés a családi neveléssel együtt, azt kiegészítve szolgálja a gyermek fejlődését.

Bölcsődénk az idevonatkozó gyermeki és szülői jogok és kötelességek figyelembevételével végzi tevékenységét.

* 1. **Jogok és kötelességek**

**A szülő joga:**

* megismerhesse a gyermekcsoport életét,
* megismerje gondozási-nevelési elveinket,
* tanácsot, tájékoztatást kérjen és kapjon a gondozónőktől,
* a bölcsőde működését illetően mondjon véleményt és tegyen javaslatot,
* megismerje a gyermek ellátásával kapcsolatos dokumentumokat.

**A szülő kötelessége:**

* a gyermeke ellátásában közreműködő személyekkel és intézményekkel együttműködjön,
* intézményünk házirendjét betartsa.

**A gyermek joga:**

* segítséget kapjon a saját családjában történő nevelkedéséhez, személyiségének kibontakoztatásához, a fejlődését veszélyeztető helyzet elhárításához, a társadalomba való beilleszkedéshez,
* sérülés, tartós betegség esetén a fejlődését és személyisége kibontakoztatását segítő különleges ellátásban részesüljön,
* a fejlődésére ártalmas környezeti és társadalmi hatások, valamint az egészségére káros szerek ellen védelemben részesüljön.
* Emberi méltóságát tiszteletben tartsák, a bántalmazással-fizikai, szexuális vagy lelki erőszakkal-az, elhanyagolással szemben védelemben részesüljön,
* A hátrányos megkülönböztetés minden formájától mentes gondozásban-nevelésben részesüljön.
1. **A bölcsőde definíciója és funkciói**

**2. 1.** A bölcsőde a gyermekjóléti alapellátás része, a családban nevelkedő gyermekek napközbeni ellátását, szakszerű gondozását és nevelését végző intézmény.

**A *PILISCSÉVI ARANYKAPU ÓVODA - BÖLCSŐDE*** **a gyermekek napközbeni ellátását 6 hónapos kortól 3 éves korig biztosítja.**

Ha a gyermek a harmadik életévét betöltötte a bölcsődei gondozási-nevelési év végéig maradhat a bölcsődében.

Amennyiben még nem érett az óvodai nevelésre a 4. életévének betöltését követő aug. 31.-ig gondozható a bölcsődében. /1997. XXXI. tv. 42.§ (1)/

**2. 2.** Bölcsődénk törekszik arra, hogy kiaknázzuk az egy intézményben működő bölcsőde-óvodában rejlő lehetőségeket, biztosítsuk a gyermekek 6 hónapos korától 6-7 éves korig történő folyamatos, egymásra épülő gondozását, nevelését, fejlesztését.

**2.3.** A bölcsődelátogatás, a családlátogatás, a szülővel való közös beszoktatás és a napi találkozások során a szülők megismerik a bölcsődei nevelés elveit és gyakorlatát, a kisgyermeknevelő pedig a szülő segítségével megismeri a gyermek egyéni szokásait. Ezek a tapasztalatok kölcsönösen segítik az együttnevelés megvalósulását.

**2.4. Szervezeti feltételek**

A gyermekek védelméről és a gyámügyi igazgatásról szóló 1997. XXXI.tv.42§ alapján a családban nevelkedő 3 éven aluli gyermekek napközbeni ellátását, szakszerű gondozását, nevelését biztosító intézmény.

**A bölcsőde ellátási területe: Komárom-Esztergom megye és Pest megye közigazgatási területe**

**Működési köre: Piliscsév**

A gyermekek felvétele a jelentkezések sorrendjében történik. A felvételnél előnyt élvez a GYVT. 42/A § alapján a rendszeres gyermekvédelmi kedvezményben részesülő gyermek, akinek szülője, illetve törvényes képviselője igazolja, hogy munkaviszonyban, vagy munkavégzésre irányuló egyéb jogviszonyban áll.

A felvételről a bölcsőde vezetője írásban értesíti a kérelmezőt.

**2.5. A bölcsőde feladatai, szolgáltatásai**

* napközbeni kisgyermekellátás
* gyermekélelmezés
* magas szintű gondozó-nevelői munka az ellátottak számára
* kisgyermeknevelők továbbképzése, házi továbbképzés, önképzés
* szolgáltatások a lakosság felé

**2.5.1. Részletes feladatok**

* + a családban nevelkedő 6 hónapos -3 éves gyermekek napközbeni ellátása, minőségi gondozás-nevelés
	+ szakmai és módszertani intézményekkel kapcsolatkialakítás, konzultáció

Kapcsolattartó: Vogyeraczki Mária

* hálózatépítés, együttműködés: jelzőrendszeri részvétel, gyermekjóléti szolgálat, gyámhivatal, óvoda, védőnő, gyermekorvosi szolgálat
* a kisgyermeket nevelő családokkal való együttműködés: játszóház, családi délután, Mikulás ünnepség, gyermeknap, anyák-apák napja stb.
1. **A bölcsődei gondozás-nevelés jogi háttere, célja, irányelvei**
* Az ENSZ Emberi jogok nyilatkozata
* Az ENSZ Egyezmény a gyermekek jogairól
* Az 1997. évi XXXI. Törvény a gyermekek védelméről és a gyámügyi igazgatásról
* A 15/1998.(VI. 30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről,
* A pszichológiai és a pedagógiai kutatások eredményei
* Az első életévek meghatározó szerepének elismerése
* A bölcsődei gondozás-nevelés története alatt felhalmozott emberi és szakmai értékek

A bölcsődei gondozás-nevelés értékközvetítő és értékteremtő folyamat, amely a gyermeki személyiség teljes kibontakoztatására irányul, az emberi jogok és alapvető szabadságjogok tiszteletben tartásával. A gyermeket - mint fejlődő személyiséget - a kisebb körű kompetenciából fakadó nagyobb segítségigénye/ ráutaltsága miatt különleges védelem illeti meg.

**3.1. A bölcsődei gondozás- nevelés célja**

A családban nevelkedő kisgyermek számára a családi nevelést segítve, napközbeni ellátás keretében a gyermek fizikai és érzelmi biztonságának megteremtésével, odaforduló szeretettel, elfogadással, a gyermek kompetenciájának figyelembevételével, harmonikus fejlődés biztosítása.

* 1. **A bölcsődei gondozás-nevelés alapelvei**
		1. ***A családi nevelés elsődlegességének tisztelete***

A gyermek nevelése elsősorban a család joga és kötelessége, a bölcsőde ennek tiszteletben tartásával, erősítésével, segítségével vesz részt a gyermekek gondozásában, nevelésében, szükség esetén lehetőségeihez mérten törekedve a családi nevelés hiányosságainak kompenzálására.

* + 1. ***A gondozás és nevelés egységének elve***

A gondozás és nevelés elválaszthatatlan egységet alkot, amelyben a nevelés tágabb, a gondozás szűkebb fogalom: a gondozás minden helyzetében nevelés is folyik, a nevelés helyzetei azonban nem korlátozódnak a gondozási helyzetekre.

* + 1. ***Az egyéni bánásmód elve***

Gondozónőink meleg, szeretetteljes odafordulással, a megfelelő környezet kialakításával, a gyermek életkori-és egyéni sajátosságait, fejlettségét, pillanatnyi fizikai és pszichés állapotát, hangulatát figyelembe véve segítik a gyermekek fejlődését. A bölcsődébe járó gyermekek fejlődésének ütemét a gondozónő tiszteletben tartja, türelemmel, empátiával támogatja.

Gondozónőink elfogadják, és tiszteletben tartják a gyermekek vallási, nemzeti, etnikai… stb. hovatartozását.

A gyermek fejlődéséhez alapvető a felnőtt őszinte érdeklődése, figyelme, megbecsülése, a kompetenciájának elismerésén alapuló választási lehetőség az egyes élethelyzetekben, a pozitív megnyilvánulások támogatása, megerősítése, elismerése.

* + 1. ***Az állandóság elve***

A gyermek személyi és tárgyi környezetének állandósága

 („saját gondozónő” rendszer, felmenő rendszer, csoport-és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához.

A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét.

A gyermek új helyzetekbe való fokozatos hozzászoktatása segíti alkalmazkodását, a változások elfogadását, az új megismerését, a szokások kialakulását.

* + 1. ***Az aktivitás, az önállóság segítésének elve***

A biztonságos és tevékenységre motiváló személyi és tárgyi környezet megteremtése, a próbálkozásokhoz elegendő idő biztosítása, a gyermek ösztönzése, megnyilvánulásainak elismerő és támogató, az igényekhez igazodó segítése, a gyermek felé irányuló szeretet, az elfogadás és empátia fokozzák az aktivitást és az önállóság iránti vágyat.

A gondozónőink az élményszerzés lehetőségének biztosításával, saját példamutatásukkal, az egyes élethelyzeteknek a gyermek számára átláthatóvá, befogadhatóvá, kezelhetővé tételével, a tapasztalatok feldolgozásának segítségével, az egyes viselkedésformákkal való próbálkozások bátorításával segítik a tanulás folyamatát.

* + 1. ***Az egységes nevelő hatások elve***

A nevelés értékközvetítés és értékteremtés egyben. A gyermekekkel foglalkozó felnőttek- a közöttük lévő személyiségbeli különbözőségek tiszteletben tartásával- gyermek elfogadásában, öntevékenységének biztosításában egyetértenek, az alapvető értékek erkölcsi normák és célok tekintetében nézeteiket egyeztetik, nevelői gyakorlatukat egymáshoz közelítik.

* 1. **A bölcsődei gondozás-nevelés feladatai**

A bölcsődei gondozás- nevelés feladata a 0-3 éves gyermek testi- és pszichés szükségleteinek kielégítése, az optimális fejlődés elősegítése.

* + 1. ***Az egészségvédelem, az egészséges életmód megalapozása***
		2. ***Az érzelmi fejlődés és a szocializáció segítése***
		3. ***A megismerési folyamatok fejlődésének segítése***

**4. A bölcsődei élet megszervezésének elvei**

**4.1. *Kapcsolattartás a szülőkkel***

A szülők és a bölcsőde folyamatosan, kölcsönösen tájékoztatják egymást a gyermek fejlődéséről.

A tájékoztatás mindig őszinte, hiteles, személyes hangvételű, etikai szempontból megfelelő, az érintettek személyiségi jogait tiszteletben tartó.

A kapcsolattartás formái: - személyes beszélgetések, szülői értekezletek, hirdetőtábla, üzenő füzet, írásos tájékoztatás, napló, nyílt napok, szervezett programok.

**4.2. *Családlátogatás***

Célja: a családdal való kapcsolatfelvétel, a gyermeknek otthoni környezetben való megismerése, amelyre általában még a beszoktatás előtt sor kerül, egyes esetekben a beszoktatási idő alatt.

**4.3. *Beszoktatás-szülővel történő fokozatos beszoktatás***

A családdal való együttműködést helyezi előtérbe.

A szülővel történő fokozatos beszoktatás módszerének feltételei:

* A bölcsődevezető és a gondozónők korrekt tájékoztatással megteremtik az együttműködés feltételeit
* A szülő részéről a módszer elfogadása
* A beszoktatás időtartama legalább 2 hét
* A beszoktatás első hetében a szülővel együtt, a második hetében a szülő állandó jelenléte nélkül történik
* A beszoktatás első hetében úgy kell a beszoktatási időt alakítani, hogy az anya a gyermekével valamennyi gondozási műveletet elvégezhesse és a gondozónő azokat megfigyelhesse
* A gyermek együttműködésétől függően a „saját” gondozónő az első napokban is kísérletet tehet egy-egy gondozási művelet elvégzésére az anya jelenlétében
* A 3.-4. naptól a „saját” gondozónő veszi át fokozatosan az anyától a gondozási műveleteket
* Az alvás jelenti a legnagyobb nehézséget a beszoktatás ideje alatt, ezért az anya még a 2. hét végéig is tartózkodjon a bölcsődében az elaltatás és az ébredés időpontjában.
* A beszoktatási terv alapján- a beszoktatás során a gondozónők segítik az egész családot, tiszteletben tartják az otthoni szokásokat a szakmai elvek szabta kereteken belül.

**4.4*. „Saját kisgyermeknevelői” –rendszer***

Bölcsődénkben a „saját kisgyermeknevelői”- rendszer keretében folyik a gondozó-nevelő tevékenység, amely a személyi állandóság elvén nyugszik.

A csoport gyermekeinek egy része (5-6 gyermek) tartozik egy kisgyermeknevelőhöz. A gondozás- nevelés mellett ő kíséri figyelemmel a gyermek fejlődését, vezeti a feljegyzéseket, törzslapot, naplót, ő tartja számon az újabb fejlődési állomásokat.

A „saját kisgyermeknevelő” szoktatja be a gyermeket a bölcsődébe és a bölcsődébe járás egész időtartama alatt ő a kisgyermeknevelője. Az un. Ölelkezési időben- az az időszak, amikor mindkét kisgyermeknevelő a csoportban van- idejét elsősorban a „saját” gyermekei gondozására, nevelésére fordítja.

A „saját kisgyermeknevelői” rendszerben több figyelem jut minden gyerekre, számon lehet tartani az egyéni igényeit, problémáit, szokásait, a „saját” kisgyermeknevelő segíti át őket a bölcsődei élet során adódó nehézségeken.

**4.5. *A gyermekcsoportok létszáma és szerkezete***

Bölcsődénk csoportjába felvehető gyermeklétszám: **12 fő**.

A gyermek a bölcsődébe járás teljes időtartama alatt ugyanabba a csoportba jár. Életkor szerint- vegyes csoport-mely az életkori sajátosságokat figyelembe véve biztosítja a gyermekek sokoldalú fejlődését.

**4.6. *Napirend***

Jól szervezett, folyamatos és rugalmas napirendünk a gyermekek igényeinek, szükségleteinek kielégítését szolgálja.

A nyugodt és folyamatos gondozás megfelelő feltételei biztosítják a gyermek számára a jó közérzetet, megteremtve a biztonságérzetet, a kiszámíthatóságot, az aktivitást és az önállósodás lehetőségét.

A gondozónők munkarendje a gyermekek napirendjének alapján készül el.

**4.7. *A bölcsőde kapcsolatai más intézményekkel***

A bölcsődénk- egymás kompetenciahatárainak kölcsönös tiszteletben tartásával- együttműködik mindazokkal, akik a családoknak nyújtott szolgáltatások és ellátások során a gyermekkel illetve a gyermek családjával kapcsolatba kerülhetnek:

Védőnői Szolgálat, Házi Gyermekorvosi Szolgálat, Családsegítő Szolgálat, Területi Gyermekvédelmi Szolgálat, Gyámhatóság, Pedagógiai Szakszolgálat, Óvoda

**5. A bölcsődei gondozás-nevelés főbb helyzetei**

A gondozás és a játék a bölcsődei élet egyenrangúan fontos helyzetei, melyekben lényeges a gyermek szabad aktivitás iránti igényének és kompetencia érzésének erősítése.

**5.1. *Gondozás***

Bensőséges interakciós helyzet gondozónő és gyermek között, melynek elsődleges célja a gyermek testi szükségleteinek a kielégítése.

**5.2. *Játék***

A gyermekkor legfontosabb tevékenysége, amely segít a világ megismerésében és befogadásában, elősegíti a testi, az értelmi, az érzelmi és a szociális fejlődést.

A gondozónő a játék feltételeinek biztosításával és nevelői magatartásával támogatja az elmélyült, nyugodt játéktevékenységet, a kreativitást. A gyermek igényeitől és a helyzettől függően kezdeményez, szerepet vállal a játékban, annak tartalmát ötleteivel, javaslataival színesíti. A játék ad elsősorban lehetőséget a társas kapcsolatok fejlődéséhez.

A többi gyermekkel való együttlét örömforrás a kisgyermek számára, a társak viselkedése mintát nyújt, segítve a szociális képességek fejlődését.

***5.2.1*. *Mozgás***

Bölcsődénk biztosítja a gyermekek számára a mozgásteret, mind a szobában, mind az udvaron, a megfelelő mozgásfejlesztő játékokat, melyek használata során gyakorolják az egyes mozgásformákat, s közben fejlődik a mozgáskoordinációjuk, harmonikussá válik mozgásuk.

**5.2.2. *Mondóka, ének***

A bölcsödében sokrétű zenei élmény átélésére, tapasztalatszerzésre ad lehetőséget a környezet hangjainak megfigyelése, a gondozónő kellemes hangja, spontán dúdolgatása, megszólaltatása, a közös éneklés.

A gyermek életkori sajátosságaihoz, egyéni fejlettségéhez, érzelmi, hangulati állapotához igazodó, felelősséggel kiválasztott és alkalmazott játékos mondókák, gyermekdalok, népdalok és értékes zeneművek felkeltik a kisgyermek érdeklődését, formálják esztétikai érzékenységét, zenei ízlését, segítik a hagyományok megismerését és továbbélését. A személyes kapcsolatban, játékhelyzetekben átélt mondókázás, éneklés, zenehallgatás pozitív érzelmeket kelt, örömélményt, érzelmi biztonságot ad a kisgyermeknek. Az ismétlődések, a játékos mozdulatok megerősítik a zenei élményt, a zenei emlékezetet. Érzelmi alapon segíti az anyanyelv, a zenei anyanyelv elsajátítását, a személyiség fejlődését, hozzájárul a kisgyermek lelki egészségéhez, valamint a csoportban a derűs, barátságos légkör megteremtéséhez. A bölcsődei zenei nevelés eredményes megvalósítása lehetőséget nyújt a gyermek további zenei fejlődésére.

**5.2.3.*Vers, mese***

A vers, mese nagy hatással van a kisgyermek érzelmi-, értelmi-(ezen belül a beszéd, gondolkodás, emlékezet, képzelet) és szociális fejlődésére.

A versnek elsősorban a ritmusa, a mesének pedig a tartalma hat az érzelmeken keresztül a személyiségre. A verselés, mesélés, képeskönyv-nézegetés bensőséges kommunikációs helyzet, így a kisgyermek számára alapvető érzelmi biztonság egyszerre feltétel és eredmény. A gyermek olyan tapasztalatokra, ismeretekre tesz szert, amelyekre más helyzetekben nincs lehetősége. Fejlődik emberismerete, a főhőssel való azonosulás fejleszti empátiáját, gazdagodik szókincse. A mese segíti az optimális életfilozófia és az önálló véleményalkotás alakulását.

A bölcsődében a népi és az irodalmi műveknek egyaránt helye van.

A helyzetek alakítását, alakulását a gyermekek pillanatnyi érzelmi állapota, ebből fakadó igényei befolyásolják elsősorban.

**5.2.4.*Alkotó tevékenységek***

Az öröm forrása maga a tevékenység-az érzelmek feldolgozása és kifejezése, az önkifejezés, az alkotás- nem az eredmény.

**5.2.5.*Egyéb tevékenységek***

Ezek a tevékenységek valamilyen élethelyzet közös előkészítéséhez és megoldásához, a környezet szépségéről való gondoskodáshoz kapcsolódnak (pl. viráglocsolás, madarak etetése stb.)

Az öröm forrásai az együttesség, a közös munkálkodás és a tevékenység fontosságának, hasznosságának átélése.

**6. A bölcsődei gondozás-nevelés tárgyi feltételei**

**6.1. A gyermekek által használt helyiségek**

Előtér: A gyermekbejárat előtere, innen nyílik az öltöző,és a fürdőszoba.

1 db gyermeköltöző:

Felszerelése: megfelel a 6 hónapos -3 éves korú gyermekek öltöztetési igényeinek.

Pelenkázó, minden gyermek részére ruha és cipőtárolók, padok, ülőkék vannak elhelyezve.

Fürdőszoba: kapcsolódik az előtérhez. A gyermek gondozását és önállósodását segítő berendezési tárgyak és eszközök (gyermekmosdó, WC, törülközőtartó, gyermektükrök, zuhanyzó) a gyermek méretéhez és fejlettségéhez igazodnak.

1 db gyermek- játszószoba:

Természetes megvilágítású

Redőny az ablakokon

A bútorozást balesetmentesen, a gyermekek fejlettségét követően alakítottuk ki /babaágy, babajáróka, kisszékek, asztalok, játéktartó polcok-szekrények, kiságyak stb/

Tartós, meleg burkolat, ami mosható és fertőtleníthető.

A világítás közvetett formában káprázatmentes

A szoba falai világosak.

A mennyezet fehér.

A bútorzat fénytelen felületű.

**6.2. Játszókert**

Felületi kialakítása: füvesített.

Kerítés

Homokozó

Csúszda, hinta

**6.3. Játékkészlet**

Egészségügyi szempontoknál figyelembe vettük:

Könnyen tisztítható és fertőtleníthető legyen.

Balesetet ne okozzon.

Ne legyen olyan kisméretű, hogy orrba, fülbe, garatba kerülhessen.

Pedagógiai szempontok:

Minden tevékenységformához megtalálhatók a megfelelő játékszerek, figyelembe véve a kivitelezés, az elhelyezés szempontjait.

* Pihenősarok
* Az alapjátékok mellett kiemelt fontossággal bír a tipegő csoport eszközeinek a biztosítása, a nagycsoportos gyermekek játékaival kiegészítve.
1. **A bölcsődei gondozás-nevelés személyi feltételei**
* Intézményünkben egy bölcsődei csoport működik.
* A csoport gyermeklétszáma **12** fő.

Személyi feltételek:

* Két fő kisgyermeknevelő / középiskolai, valamint OKJ-s képzéssel/
* Egy fő kisgyermeknevelő- főiskolai végzettségű óvodapedagógus / az intézmény vezető helyettese a bölcsődevezetői feladatok ellátását heti 2 órában végzi
* Egy fő kisegítő személyzet – dajkai végzettséggel

Munka és pihenőidő meghatározására a KJT. és a hatályos jogszabályok érvényesek.

1. **Egészségmegőrzés, mint bölcsődei feladat**

**8.1.Közvetlen prevenció**

* Vitamin és ásványi anyag profilaxis
* Gyermekfogászati prevenció
* Levegőzés

**8.2.Gyógyszeradás, prevenció**

* Lázas, hurutos, antibiotikummal kezelt, beteg gyermek nem jöhet bölcsődébe.
* Egyes nem fertőző /allergia, anyagcsere, vese-húgyúti, epilepszia, stb./ betegségben szenvedő gyermeknek, ha szükséges, a háziorvosa által előírt gyógyszerét beadhatják a bölcsődében.
* Sürgős esetben csak láz-és fájdalomcsillapítót kap a gyerek.
* A szülőknek írásban kell nyilatkozniuk a gyógyszerszedéssel kapcsolatos valamennyi kérdésben /milyen gyógyszert kaphat a gyermek, milyen gyógyszerre érzékeny stb./
* A gondozónőnek ugyancsak írásban jelzi azt, milyen gyógyszert kapott a gyerek /üzenő füzet/
* Az elsősegélydoboz felszerelése előírás szerinti.
* A gyermekorvos által összeállított gyógyszerkészlet az alábbi készítményeket tartalmazza:
	+ lázcsillapítók /kúp, tabletta, szirup, injekció/
	+ görcsoldók /kúp és tabletta/
	+ allergia elleni szerek /tabletta, szirup, injekció, kenőcs/
	+ életmentő gyógyszerek

**9. A bölcsődei egészség, - baleset és munkavédelemmel kapcsolatos szabályai**

**9.1. Egészségvédelemmel kapcsolatos szabályok**

Az egészségvédelmi követelmények betartást a bölcsőde vezetője és orvosa rendszeresen ellenőrzi.

**9.1.1. A bölcsődés gyermekek egészségvédelme**

A betegség gyanúját a gondozónő jelzi az orvosnak. Annak hiányában a szülőket értesíti és gondoskodik a mielőbbi elvitelről.

A bölcsődében sürgősségi ellátás történik. A betegség kezelése a család orvosának a feladata.

Betegség után a szülő köteles orvosi igazolást hozni, melyet a gondozónő a bölcsődei gyermek egészségügyi törzslapon dokumentál, a bölcsőde orvosa számára megőriz.

A járványügyi előírásokat, az ANTSZ előírásokat, az orvos és a bölcsődei egészségvédelmi szabályokat mind a szülőknek, mind a bölcsődének maximálisan be kell tartani.

**9.1.2.A bölcsődei dolgozók egészségvédelemmel kapcsolatos szabályai**

A dolgozók kötelessége a munkába lépés előtt a munkaköri alkalmassági vizsgálaton megjelenni. A dolgozónak rendelkeznie kell érvényes ernyőszűrési lelettel, egészségügyi kiskönyvvel. A dolgozó köteles bejelenteni, ha ő vagy a közös háztartásban lévő személynél betegség gyanúja jelentkezik. /pl. hasmenés/

**9.1.3. Takarítás**

Hetente egyszer és járvány idején, soron kívül fertőtleníteni kell.

A fertőtlenített játékokat meleg folyóvízzel többször, alaposan le kell öblíteni.

A bölcsőde helyiségeit 2-3 évenként festeni és 6 évenként mázoltatni kell.

**9.1.4.Szennyes ruha kezelése, mosása**

Minden gyermek tisztázása után fertőtleníteni kell a pelenkázót.

Az egyszer használatos pelenka zárt fóliazsákban a települési hulladékkal együtt kezelendő.

**9.2. Balesetvédelemmel kapcsolatos szabályok**

A balesetvédelemmel, munkavédelemmel és tűzvédelemmel kapcsolatos teendőkre a megfelelő jogszabályok a mérvadók. Ezen kívül a gondozónők elsősegély nyújtási ismereteit rendszeresen fel kell eleveníteni.

**10. A bölcsődei dokumentáció**

**10.1.** A dokumentációk kezelését az intézményi iratkezelési szabályzat tartalmazza:

* A gyermek felvételével kapcsolatos dokumentációk

Felvételi könyv

* Adatszolgáltatással kapcsolatos dokumentációk

Bölcsődei napi jelenléti kimutatás

Bölcsődei jelentések – havi - éves

* A gyermek fejlődésével kapcsolatos dokumentációk

Gyermek egészségügyi törzskönyv

Fejlődési napló 3 havonta

Tetvességi vizsgálatok kimutatása

Fertőző betegségek naplója

Csoportnapló

Üzenő füzet

* Élelmezéssel kapcsolatos dokumentációk

Heti étlapterv

Étkezők nyilvántartása, étkezési térítési díj elszámolása

(a többi az óvodaival megegyező)

* Ellenőrzési napló
* Házirend

**10.2.A gondozónő által vezetett egyéb dokumentáció**

Gondozónői jellemzés a Szakértő Bizottság, illetve egyéb szakvizsgálatokhoz.

**11. Élelmezés**

**11.1. A kisgyermektáplálás**

A bölcsődei élelmezés során a korszerű csecsemő és kisgyermek táplálási elveket kell figyelembe venni, úgy hogy a táplálék:

* mennyiségileg elegendő és minőségileg helyes összetételű,
* a higiéniás követelményeknek megfelelő
* a megfelelő konyhatechnikai eljárásokkal elkészített és élvezhető legyen.

A korszerű táplálkozási elveknek és konyhatechnológiai eljárásoknak figyelembevételével a bölcsődevezető és a bölcsőde orvosa közösen állítja össze egy hónapra előre az étlapot, a korosztály élelmezési-, nyersanyagnormáinak figyelembe vételével. A krónikus betegség vagy táplálékallergia miatt diétára szorulók ellátását a bölcsődénk megpróbálja megoldani, de egyértelműen nem tudjuk felvállalni, illetve csak akkor, ha az étrendre vonatkozó előírásokat be tudjuk tartani.

**11.2.Az étkeztetés közegészségügyi szabályai**

A bölcsődei étkeztetésre a 9/1985.(X. 23.) EüM. - BkM. számú

„ Az étkeztetéssel kapcsolatos közegészségügyi szabályokról” szóló együttes rendelet vonatkozik.

 **12. Érdekvédelem és panaszkezelés**

A bölcsődében a 1997. évi XXXI. tv. szerint az ellátásban részesülők érdekvédelmét biztosítani kell.

Az intézményben működő „Szülői Szervezet”- ben a bölcsődei szülőket 2 fő képviseli.

Feladatuk:

1. Figyelemmel kísérni, véleményezni a gondozás-nevelés programját.
2. A család-bölcsőde együttműködését szolgáló rendezvényeket az intézményvezetéssel közösen megszervezni.
3. Szervezni és aktivizálni a szülőket a bölcsődei programok támogatására.
4. Jelzik az intézmény vezetőjének az ellátással kapcsolatos észrevételeket, panaszt:
	* Az ellátást érintő kifogások orvoslása érdekében
	* A gyermeki jogok sérelme, továbbá az intézmény dolgozóinak kötelességszegése esetén.
5. Az intézmény vezetője a szülői képviselőkkel együtt a panaszt kivizsgálja és tájékoztatást ad a panasz orvoslásának más lehetséges módjáról.
6. A szülőnek joga van az intézmény fenntartójához fordulni, amennyiben a megadott határidőre (30 napon belül) nem történik meg panaszának kivizsgálása, vagy az intézkedéssel nem ért egyet.
7. A Szülői Szervezet egyetértési jogot gyakorol a házirend jóváhagyásánál.

**PANASZJOG GYAKORLÁSÁNAK MÓDJA**

Az Intézmény felügyeleti szerve a **PILISCSÉV KÖZSÉG ÖNKORMÁNYZATA**

2519 Piliscsév, Béke utca 24.

A gyermek szülője, vagy más törvényes képviselője, továbbá a gyermek érdekeit ellátó érdekképviseleti és szakmai szervek panasszal élhetnek az intézmény vezetőjénél, vagy az érdekképviseleti fórumánál az ellátást érintő kifogások orvoslása érdekében, a gyermeki jogok sérelme, továbbá az intézmény dolgozói kötelezettségszegése estén.

A gyermek szülője, vagy más törvényes képviselője az intézmény fenntartójához, vagy a gyermekjogi képviselőhöz fordulhat, ha az intézmény vezetője, vagy az érdekképviseletei fórum 15 napon belül nem küld értesítést a vizsgálat eredményétről, vagy ha a megtett intézkedéssel nem ért egyet.

Intézményvezető elérhetősége:

* Vogyeraczki Mária 0633/555-203, vagy 0630/9752338, ovoda@piliscsev.hu

Szülői fórum részéről:

* Klányiné Gleboczki Judit elnök: 0630/6904950
* Tagok: Fodorné Farkas Anna 0630/5896416, Bognár-Krizsák Ivett 0630/3261071

Fenntartó részéről:

* Baumstark Tiborné jegyző 0633/503551

**13. Érvényességi rendelkezések:**

A Piliscsévi Aranykapu Óvoda-bölcsőde **Bölcsődei Szakmai Programja** 2016. szeptember 1-től lép életbe, határozatlan időre szól.

 A program módosításának lehetséges indokai: ¬ szervezeti átalakítás ¬ a szülői igények változása. A program készítője: Vogyeraczki Mária, az intézmény megbízott vezetője, a bölcsőde vezetője.

Piliscsév, 2016. 08. 05.

 Vogyeraczki Mária

intézményvezető

**Legitimációs záradék:**

**A Bölcsőde Szakmai programját Piliscsév Község Önkormányzata ………………………….. számú határozatával elfogadta**

**Piliscsév, 2016……………….**

 **Kosztkáné Rokolya Bernadett**

 **polgármester**

**1.számú melléklet**

**MEGÁLLAPODÁS**

**Gyermekek napközbeni ellátására /bölcsődei ellátás igénybevételéhez**

A **Megállapodás** létre jött a bölcsődevezető és …………..…………………….…... nevű gyermek törvényes képviselője- a továbbiakban ellátást igénylő- között a mai napon fent nevezett gyermek bölcsődei ellátásának igénybevételére vonatkozóan.

Az ellátást igénylők adatai:

Gyermek neve: ………………………………………Születési hely, idő:……………………………………..….

Anya:…………………………………………….. Apa:…………………………………………………..

A bölcsődei ellátás kezdete:……..……..év………………………. hónap…………nap

Tartama: óvodába történő átadásáig tart.

1. **Az intézmény vezetője az alábbi szolgáltatást biztosítja az igénylő szülő gyermeke számára:**
	* A bölcsődei ellátás alapelveiben megfogalmazottak szerinti szakszerű gondozást-nevelést
	* Napi négyszeri étkezést (reggeli, tízórai, ebéd, uzsonna)
	* Nyugodt alvást, pihenést
	* A gyermek szabadlevegőn tartózkodását
	* Önálló, szabad játéktevékenységet, tevékenységbe épített ismeretnyújtást
	* Az önmegvalósítást támogató nevelői-gondozási programot
	* Különleges bánásmódot igénylő gyermek esetén korai fejlesztő, fejlesztő felkészítő programot /fejlesztésben résztvevő szakemberek bevonásával/

**A szülő számára biztosítja:**

* a házirend megismertetését, szakmai program megismerését,
* adaptációhoz szükséges időt, feltételeket,
* tájékoztatást a gyermekével napközben történt eseményekről,
* rendszeres betekintést a gondozónő által vezetett egyéni dokumentációba
* szülői értekezlet, egyéni beszélgetést (nevelővel, vezetővel)
* nyílt napon való együttműködést,
* tájékoztatók, étrendek megismertetése,
* gyermekük játéktevékenységébe való betekintést.

2. **Az ellátást igénylő tudomásul vette a bölcsődevezető tájékoztatását:**

* Az ellátás tartalmáról és feltételeiről

A gyermekek napközbeni ellátásaként a családban élő gyermekek életkorának megfelelő nappali felügyeletét, gondozását, nevelését, foglalkoztatását és étkeztetését szervezzük meg azon gyermekek számára, akiknek szülei,nevelői,gondozói munkavégzésük, munkaerő-piaci részvételt elősegítő programban, képzésben való részvételük, betegségük vagy egyéb ok miatt napközbeni ellátásukról nem tudnak gondoskodni.

A napközbeni ellátás keretében biztosított szolgáltatások időtartama lehetőleg a szülők munkarendjéhez igazodik.

A gyermek napközbeni ellátását különösen az olyan gyermek számára kell biztosítani:

a./akinek fejlődése érdekében állandó napközbeni ellátásra van szüksége

b/ akit egyedülálló vagy időskorú személy nevel, vagy akivel együtt három vagy több gyermeket nevelnek, kivéve azt, akire nézve eltartója Gyermekgondozási díjban részesül

c/ akinek a szülője, gondozója szociális helyzete miatt az ellátásról nem tud gondoskodni.

A gyermek napközbeni ellátását biztosítani kell, ha azt a jegyző a védelembe vétel során elrendeli.

* Az intézmény által a gyermekről vezetett nyilvántartásokról

Üzenő füzet, egészségügyi törzslap, fejlődési lap és napló, IX-es adatlap.

* Az érték és vagyonmegőrzés módjáról

A gyermeknek saját szekrénye-fiókja van, a bölcsődébe behozott játéktárgyakért,ékszerekért felelőséget a bölcsőde nem vállal.

* Az intézmény elfogadott házirendjéről

A tájékoztatás szerint.

* A panaszjog módjáról

Az Intézmény felügyeleti szerve **Piliscsév Község Önkormányzata 2519 Piliscsév, Béke utca 26.**

A gyermek szülője, vagy más törvényes képviselője, továbbá a gyermek érdekeit ellátó érdekképviseleti és szakmai szervek panasszal élhetnek az intézmény vezetőjénél, vagy az érdekképviseleti fórumánál az ellátást érintő kifogások orvoslása érdekében, a gyermeki jogok sérelme, továbbá az intézmény dolgozói kötelezettségszegése estén.

A gyermek szülője, vagy más törvényes képviselője az intézmény fenntartójához, vagy a gyermekjogi képviselőhöz fordulhat, ha az intézmény vezetője, vagy az érdekképviseletei fórum 15 napon belül nem küld értesítést a vizsgálat eredményétről, vagy ha a megtett intézkedéssel nem ért egyet.

Bölcsődevezető elérhetősége:

* Vogyeraczki Mária 0633/555-203, vagy 0630/9752338, ovoda@piliscsev.hu

Szülői fórum részéről:

* Klányiné Glebóczki Judit 0630/6904950

Fenntartó részéről:

* Baumstark Tiborné jegyző 0633/503551
* A fizetendő térítési díjról

Az ellátást igénylő tudomásul veszi, hogy az intézményben a napi térítési díj ……….Ft, melyet az intézmény fenntartója évente legfeljebb két alkalommal megváltoztathat.
Gondozási díj napi………….Ft, az intézmény nyitvatartási napjaira, igénybevételtől függetlenül.

A megváltozott térítési díjra vonatkozóan az intézményvezető a Faliújságon értesíti az ellátást igénylőt.

Az ellátást igénylőnek a térítési és gondozási díjat előre a hirdetőtáblán megjelölt időpontban az ellátást nyújtó intézménynek kell megfizetni.

A törvényben előírt kedvezmények a megfelelő dokumentumok leadását követően vehetők igénybe.

A befizetésekről az intézmény vezetője nyilvántartást vezet. A mennyiben a szülő a térítési díjfizetésnek nem tesz eleget, az intézményvezető 15 napos határidő megjelölésével a fizetésre kötelezett személyt írásban felszólítja az elmaradás befizetésére. Ha a határidő eredménytelenül telt el, a vezető értesíti a körjegyzőt a hátralék behajtása vagy átvállalása érdekében.

A térítési díj fizetésére kötelezett személy neve és címe:……………………………………………………………………………………………………………………………………………………

**A szülő tudomásul veszi, hogy megszűnik az ellátás:**

- ha a gyermek a 3. életévét betöltötte, és a bölcsődei gondozás-nevelési év

végéhez ért, vagy a 4. életév betöltését követő augusztus 31. után.

Alulírott / szülők neve/ nyilatkozom, hogy az 1997. évi XXXI. tv. 33. §. (2) bek. értelmében a bölcsődei ellátás tartalmáról, feltételeiről, az intézmény rólam és gyermekemről vezetett nyilvántartásokról,

az intézmény házirendjéről, a betegségek hiányzások kezelésének, panaszjogom gyakorlásának módjáról, a szülői érdekképviseleti fórumról a tájékoztatást megkaptam.

Mint gyermekem törvényes képviselője tudomásul veszem, hogy az 1997. évi XXXI. tv. 33. §. (3) bek. b. c. pontja értelmében a gyermekvédelmi törvény alapján vezetett nyilvántartásokhoz adatot szolgáltatni, valamint a jogosultsági feltételekben és a természetes személyazonosító adatokban történő változásokról (név, lakcím, telefonszám, munkahely-változás) az intézmény vezetőjét értesíteni kötelességem.

Ezúttal aláírásommal vállalom, hogy felvett gyermekem részére, amennyiben nem tartok tovább igényt a bölcsődei elhelyezésre, úgy azt min. 30 nappal előre jelzem, vagy ellenkező esetben köteles vagyok a tárgy havi gondozási díjat megfizetni.

A szülő tudomásul veszi, hogy:

- a bölcsődei házirendet betartja,

- együttműködik a gyermeke ellátásában közreműködő személyekkel,

- a megállapodásban foglalt, - az intézmény részéről fennálló kötelezettségek elmulasztása esetén a szülő panaszával az Érdekképviseleti Fórumhoz és az intézményvezetőhöz, a vitatott intézkedéssel szemben pedig a Fenntartóhoz fordulhat.

Jelen Megállapodás a gyermek bölcsődei ellátásának megszűnésével hatályát veszti.

A Megállapodást a felek, mint akaratukkal mindenben megegyezőt tudomásul vették és aláírták.

Piliscsév,………………………………….

…………………………………………..

…………………………………………. …………………………………………

 Ellátást igénylők /gondviselők ph. bölcsődevezető

 szülők

 törvényes képviselők